Psalam (Šarić) 143.
Psalam Davidov.

1Gospode, usliši molitvu moju, čuj moljenje moje zbog vjernosti svoje i usliši me, jer si pravedan! 

2Ne idi na sud sa slugama svojim; jer nitko živ nije pravedan pred tobom! 

3Neprijatelj goni dušu moju; gazi u prah život moj; gura me u noć kao davno pomrle. 

4Duh je moju meni pun straha, srce mi trne u prsima. 

5Mislim na prošle dane, razmišljam o svima djelima tvojim, promatram radove ruku tvojih. 

6Pružam k tebi ruke svoje; duša moja čeka tebe kao suha zemlja. 

7Gospode, usliši me brzo, duh moj već gine; ne skrivaj lica svojega od mene, inače sam kao oni, koji padoše u grob. 

8O, daj da doskora iskusim milost tvoju; jer se uzdam u tebe! Pokaži mi put, kojim da idem; jer k tebi podižem dušu svoju! 

9Izbavi me od neprijatelja mojih, Gospode; jer se utječem k tebi! 

10 Nauči me vršiti volju tvoju, jer si ti Bog moj! Duh tvoj dobri neka me vodi po stazi ravnoj! 

11 Zbog imena svojega, Gospode, uzdrži me na životu, jer si pravedan, izvedi iz nevolje dušu moju! 

12 Po milosti svojoj uništi neprijatelje moje, zatri sve, koji me pritiskuju tvrdo; jer sam sluga tvoj! 

Psalmi (Šarić)